ХАРАКТЕРИСТИКИ:

Воден оцветител на основата на иновационни акрилни смоли, във водна емулсия, титаниев диоксид и/или светлоустойчиви пигменти, специални добавки, гарантиращи лесно му полагане, отличното сцепление към носещата основа и повишеното фунгицидно и бактерицидно въздействие. Притежаващ добра ефективност на нанасяне и отлична степен на покриване, продуктът покрива повърхността с мек кадифен филм, който е компактен и устойчив, след изсъхване му, на миене с обикновени миещи средства във воден разтвор и на въздействието на атмосферните агенти в продължение на дълъг период от време. **MURALEX** няма мирис, той е незапалим и водоотблъскващ продукт

ОБЛАСТИ НА ИЗПОЛЗВАНЕ:

Благодарение на характеристиките си, **MURALEX** обикновено намира приложение при декорацията и защитата на вътрешни стени, където се изисква повишена устойчивост на мокрене и износване. След предварителна подготовка на повърхността, **MURALEX** може да се прилага върху: строителна мазилка, бетон, циментови панели (без пластификатори), гипс и производните му, азбестоцимент, стари бои (миещи се, маслени, варови), дърво, мазонит (вид шперплат), фаезит (звукоизолационен дървесно-влакнест материал), поцинковани ламарини и др.

НАЧИН НА ПОЛАГАНЕ:

Да се остържи, изчетка и премахне старата боя или не добре закрепени части от мазилката или подложката. Да се осигури здрава, суха и чиста повърхност. Да се отстранят предварително евентуални просмуквания на влага. ***Вътрешни стени***: върху мазилки от гипс или негови производни, стари варови или темперни бои, или други некомпактни повърхности, да се положи една първа ръка **PRIMER A** или **АР**. Да се запълнят евентуални цепнатини и пукнатини и да се шпакловат неравностите. Продуктът **MURALEX** е необходимо да се нанася с помощта на четка, валяк или посредством безвъздушно боядисване, в две или три ръце в интервал от 8 – 12 часа между отделните ръце. Да се разреди с вода на 20 – 30 % в обем – за първата ръка и на 10 – 20 % - за следващите ръце.

ПРЕПОРЪКИ:

* **Преди да се пристъпи към нанасянето, да се подсигури наличието на идеално суха и „узряла” носеща основа, идеално закрепена към долния слой, отсъствието на замърсявания, омаслявания, мухъл, плесен, гъбички, бактерии, соли и всичко друго, което би могло да наруши адхезията (сцеплението) или успешното завършване на операцията.**
* **Опаковките да се съхраняват, като се изключи възможност от замръзване (минимум + 5º С).**
* **Да се съхранява на хладно, сухо и защитено от слънчеви лъчи място.**
* **Продуктът да се използува при температура на околната среда и на носещата основа между + 8º С и + 35º С, при относителна влажност, непревишаваща 75 %.**
* **Да се избягва изсъхването да става при температура на околната среда и на носещата основа по-ниска от + 5º С.**
* **Да не се полага при риск от престоящ валеж, при силно слънце, при силен вятър или при продължителна мъгла.**
* **Да се защитят фасадите от силен дъжд през времето, необходимо за пълното изсъхване на продукта.**
* **Да се осигурят скелета, с цел да се гарантира непрекъснатост на работата до архитектурните прекъсващи елементи, като по този начин се избегне образуването на наслагвания, прехвърляния и разлики в цвета**
* **Да се осигури достатъчно количество от една единствена партида за работата или колкото може по-малко боя за свършване на определените части на работата, с цел да не се прояви очевидна разлика в тоналността.**
* **Да се измият с вода инструментите, веднага след употребата им.**

ТЕХНИЧЕСКИ ДАННИ:

**ИЗСЪХВАНЕ ПРИ 20º С:** повърхностно (не залепва прах) – от ½ до 1 час; в дълбочина – от 8 до 12 часа.

**РАЗХОДНА НОРМА:** 0.090 – 0.110 l/m2 на ръка

**% СУХ ОСТАТЪК:** 66 %

**СПЕЦИФИЧНИ ТЕГЛО:** 1.520 ± 0.05 kg/l

**УСТОЙЧИВОСТ НА МИЕНЕ**

**(c. Gardner DIN 53778):** > 10000 клас 1 в съответствие с EN 13300

**ЦВЕТОВЕ** Бяло; **“NCS – Moodscapes”** 976 цвята, **“I Colori del Colore”** 228 цвята.

**ОПАКОВКА:** 14 l, 4 l и 750 ml

**Класификация в съответствие със Законодателно постановление No 161 от 27.03.2006 г.:**

a) Матови оцветявания за вътрешни стени и тавани;

Гранични стойности на емисии от органични летливи съставки (C.O.V.) в g/l:

от 01.01.2007 г. = 75 g/l,

 от 01.01.2010 г. = 30 g/l

Максимална стойност на емисии от органични летливи съставки (C.O.V.) в продукта: 30 g/l от подготвеното

Настоящата информация е плод на старателно контролирани изпитания и изразява нашите най-добри и най-актуализирани познания. От друга страна, тази информация се разпространява като индикация и не може да предизвика отговорност от страна на нашата фирма, както и да бъде повод за контестация от какъвто и да е било характер, свързана с използването на описаните продукти. Трябва да се има предвид и факта, че условията на приложение не могат да бъдат контролирани от нашата фирма.

|  |
| --- |
| КРАТКО ОПИСАНИЕ НА АРТ. **0106** **MURALEX** |

Старателно изчеткване на повърхността и полагане на **MURALEX**, воден матов оцветител на основата на иновативни акрилни смоли във водна емулсия, притежаващ добра ефективност на нанасяне и степен на покриване, повишена водонепроницаемост, добра въздухопропускливост, устойчивост на изтриване, способност за миене и проницаемост по отношение на водни пàри; за полагане върху вътрешни стени и мазилки от архитектурен гипс (изкуствен мрамор); нанася се с четка или с валяк в две ръце, до пълното покриване на повърхността.

Продуктите на МР са покрити от „Полица за гаранция на продукта” No 4.078.884-66-8191 на Duomo UniOne Spa – Gruppo Cattolica